Ondersoek ná beampte motoris klap | Maroela Media
Die Padverkeerbestuurskorporasie (RTMC) het met 'n ondersoek begin nadat 'n video wyd op sosiale media versprei is waarin dit voorkom of 'n verkeersbeampte 'n motoris aanrand.
In die video wat net 'n paar sekondes lank is, skree 'n man in uniform op 'n motoris in 'n Bentley voor hy hom deur die motor se oop venster hard deur die gesig slaan en hom vloek.
'n Vrou in die passasiersitplek het die voorval op video vasgelê. Dit is in die stadium nog nie duidelik waar presies die voorval plaasgevind het nie.
"Dit is niks anders nie as suiwer misdadigheid en boewery," het die RTMC gesê en bygevoeg dat die optrede totaal onaanvaarbaar is en ten sterkste veroordeel moet word.
Volgens die RTMC het hy reeds inligting oor die voorval ingewin en word daar verdere inligting opgevolg. "Ons doen 'n beroep op lede van die publiek om nie dié soort optrede te duld nie en strafregtelike klagte aanhangig te maak wanneer hulle in so 'n situasie beland."
Enigiemand met inligting oor die voorval word versoek om die RTMC by 083 293 7989 te bel of 'n e-pos na [email protected] te stuur.
Dis voorwaar onaanvaarbaar! Hulle dink mos hulle is ook verbowe die wet. Wat help dit iemand maak 'n saak as die polisie al klaar nie hul werk doen nie? Jammer maar ek vertrou nie die gereg nie punt.
And yet nothing will come of this again. Once you raise your hand to someone, you must be willing to lose the hand.
These people think a uniform give you power.
Mentality is just missing.
Dit gebeur daagliks en nie eens meer snaaks nie. Die ou was maar net gelukkig dat sy vrou dit op video het. Die ou gaan seker nou hengse eis insit oor sy "menseregte" wat gekrenk is….. Dalk Bentley nr2 dan koop
Verskeie voorvalle van boewery en omkopery deur verkeersbeamptes in die onlangse verlede laat weereens vraag ontstaan daar nie 'n groot skroef los is in aanstellings in die land se verkeersadministrasie?! Die feit dat verkeersbeamptes deesdae polisie genoem word skep 'n funksie en ego probleem. Beamptes is verward en oorskry hul magte en verantwoordelikhede. Verkeerde karakters word aangestel wat verkeersliggaam inherent verrot maak. Moet my nie verkeerd verstaan ..daar is baie goeie verkeersbeamptes! 'n Laaste probleem is gebrek aan werkstrots, lae integriteit en werk is net 'n "job"!!!!